Geweld in plaasaanvalle laat vrae | Netwerk24
Deur Etienne, Worcester 16 Oktober 2017 00:00
Ek lees elke Dinsdag met belangstelling Max du Preez se “Skuinskyk”. Ek stem nie altyd met hom saam nie. Dinsdag, 10.10.2017, was een van die kere dat ek nie sy siening deel nie.
Volgens Max is politieke motiewe vir plaasaanvalle die uitsondering en gaan dit primêr oor roof. Hoe verklaar hy dan die martelings waarmee hierdie moorde gepaardgaan? Gewone inbrake, waar roof wel ’n motief is, gaan in die meeste van die gevalle sonder gewelddadige moord gepaard. Dit is ook ’n feit dat nie alle plaasmoorde met noemenswaardige roof gepaardgaan nie.
Ek glo dat plaasmoorde en die wreedaardige manier waarop dit gepleeg word van haat spreek en wel politiek van aard is.